### Beslutninger

Frank Pedersen, Thomas Mathiasen og Herbert Skov kunne tiltræde indstillingen i overensstemmelse med Magistratens anbefaling.

Zehnia Jessen, Ragnar Mathiasen og Sys Karlsen kunne henholde sig SF’s oprindelige forslag.

Mathias Christensen var forhindret i at deltage i udvalgets behandling af sagen.

###

Beslutningsforslag fra SF

[adresse] arbejder målrettet med vores ambitiøse klimamål for nogle af de nære udledninger i scope 1 og 2. Innovative løsninger viser sig, men det samme gør udfordringerne, som vi giver os i kast med at løse. Men! Klimakrisen vokser sig større og større i verden (IPCC, februar 2022), imens [adresse] også vedtager projekter, der udleder store mængder CO2, uden at de tæller med i de to scopes, men derimod ligger i scope 3. Biogen CO2 fra afbrænding af biomasse i [adresse] tælles desuden stadig ikke med i vores regnskab.

Det kalder på, at vi hæver ambitionerne yderligere. Vi har kræfterne og kompetencerne til i højere grad at indfri vores klimaforpligtelser i [adresse].

Byggeri og anlæg er nogle af de største CO2 syndere i scope 3. Vi har i [adresse] målsætninger for CO2 reduktioner for byggeriet, ligesom der – om end for langsomt - kommer flere lovgivningsmæssige greb, som vi kan bruge kommunalt i omstillingen i byggesektoren. Vi ønsker derudover, at der i det løbende fokus også bliver udviklet en aarhusmodel for prioritering af anlægsprojekter. Modellen skal tage udgangspunkt i at vurdere hvilke anlægsprojekter, der bidrager til neutralitetsmålet lokalt og [adresse] målsætningen internationalt, og hvilke der ikke gør. Denne vurdering skal snarest være en del af alle byrådsindstillinger, så byrådet på den måde kan prioritere fremtidens anlægsprojekter frem for fortidens.

En anden stor CO2 udleder er transport. Transport kan bidrage med stor værdi og fleksibilitet i menneskers liv, men udledningerne fra transporten skal bremses. På de store veje er det spørgsmål om at skabe meget mere plads til cykler og kollektiv transport, mens det på de mindre veje også kalder på, at vi skaber 'stimulerende byrum', som både sikrer gode forhold for aktiv og kollektiv transport, og som også har plads til cykelparkering, grønne bede, store træer, siddemuligheder mv.

I dag prioriteres den private bilisme stadig i for høj grad i vores kommune, selvom omstilling til cyklisme og offentlig transport er en helt nødvendig del af at nå vores målsætninger på klimaområdet. En vej at gå kunne være målsætninger for, hvor stor en andel der skal transportere sig med kollektiv og aktiv transport (gå+cykel) samt bil transport i de enkelte byområder. Dette ville give kommunens planafdeling værktøj og de private bygherrer enklere ansvar for at bidrage til indfrielse af byens målsætninger.

Der er under alle omstændigheder behov for, at der bliver udviklet en plan for, hvordan vi kan omlægge den arealmæssige brug af de veje, vi har i [adresse], efter potentiale ved hver mobiltetsform for at nå i mål med CO2 neutraliteten. Hvordan vi med andre ord giver plads til transportformerne alt efter, hvor klimavenlige de er, og ikke - som nu - efter hvor stor efterspørgslen er.

Sidst men ikke mindst bruges der meget plads og CO2 på etablering af p-pladser i [adresse]. I midtbyen har vi bl.a. det, der hedder en parkeringsnorm, der udløses ved nybyggeri. Vi ønsker for fremtiden, at vi i [adresse] arbejder med en mobilitetsnorm, der ved hvert nyt byggeri i stedet, eller som supplement til en form for p-norm, udløser et krav om mobilitetsløsninger. Det kan være, at området er godt dækket af letbane og busser mv, men er det ikke det, så træder mobilitetsnormen i kraft, og kan fx udløse krav om klimavenlige shuttlebusser og lignende.

Derfor foreslår SF, at:

1. Der udvikles en aarhusmodel for prioritering af anlægsprojekter efter klimamålsætningerne.

2. Der udvikles en plan for omlægning af eksisterende og prioritering af kommende vejprojekter i [adresse], så de tilpasses behovene for klimavenlig transport og grønne byrum.

3. Der udvikles en model for, hvordan en mobilitets norm kan opbygges og fungere.

INDSTILLING FRA MAGISTRATSAFDELINGEN FOR TEKNIK OG MILJØ

Svar på forslag fra SF om klimastyret prioritering af anlæg og mobilitet

### Resume

SF har den 22. juni 2022 i byrådet fremsat beslutningsforslag om klimastyret prioritering af anlæg og mobilitet.

Indstillingen beskriver, hvordan Teknik og Miljø i regi af [adresse] arbejder med de målsætninger, som forslaget fra SF indeholder.

[adresse] indsatser fokuserer på synliggørelse af CO2-konsekvenser i sager til beslutning, konkrete CO2-reduktioner fra anlæg og drift samt belysning af den fysiske planlægnings betydning for transportsektorens CO2-udledning.

### Beslutningspunkter

Det indstilles:

At 1) de allerede igangværende indsatser i [adresse] vedrørende udvikling af model for prioritering af anlægsprojekter efter klimamålsætningerne fortsættes. Herunder:

at der arbejdes videre med den nationale model ”Infra-LCA” i relation til at synliggøre og reducere byggeri- og anlæggets CO2-udledning

at en kommende transportmiddelfordeling bliver et strategisk pejlemærke i forhold til at vurdere CO2-udledning efter anlægsfasen

At der ikke defineres en model for prioritering af anlægsprojekter, før CO2-konsekvens-analyse er gennemført og byrådet har behandlet indstilling om transportmiddelfordelingen.

At 2) at arbejdet med transportfordelingsnormer vil indgå som en del af en kommende klimahandlingsplan og således vil skulle indgå som et initiativ under delprogram mobilitet.

### Borgmesterens Afdelings påtegning

Fremsendes til Magistraten. Det bemærkes, at indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget.

### Sagsforløb

Udvalg: [adresse]

Dato: 22-06-2022

Rita Mathiasen:

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 22. juni 2022 om magistratsbehandling af forslaget.

Udvalg: Magistraten

Dato: 20-03-2023

Rita Mathiasen:

Fremsendes til [adresse] med bemærkning, at Magistraten i mødet den 20. marts 2023 anbefaler, at byrådet tiltræder Magistratsafdelingen for Teknik og Miljøs indstilling af 22. februar 2023.

Oda Bach henholder sig til SF’s oprindelige forslag.

Rådmand Jano Thorsen og Birger Jakobsen tog forbehold.

Udvalg: [adresse]

Dato: 12-04-2023

Rita Mathiasen:

Fremsendes til Teknisk Udvalg til behandling i henhold til beslutning i byrådets møde den 12. april 2023.

Udvalg: Teknisk Udvalg

Dato: 14-06-2023

Rita Mathiasen: 5

Sagens behandling udsat.